வணிகம் மற்றும் தொழில்துறை அமைச்சகம்
தொழில் செய்வதற்கு உகந்த நாடுகளின் பட்டியலில் இந்தியா 63 ஆவது இடத்திற்கு முன்னேறியுள்ளது
புதுமைகளை புகுத்தும் நாடுகளின் பட்டியலிலும் இந்தியா 52 ஆவது இடத்திற்கு முன்னேறியுள்ளது
தேசிய வணிகர் நல வாரியம் அமைக்கப்பட்டுள்ளது
உலக வங்கியின் தொழில் தொடங்குவதற்கு உகந்த நாடுகள் பற்றிய ஆய்வறிக்கை 2020-ல் இந்தியா முன்னேற்றம்.
- உலகில் உள்ள 190 நாடுகளில் 2019-ல் 77 ஆவது இடத்தில் இருந்த இந்தியா 13 இடங்கள் முன்னேறி, தற்போது 63 ஆவது இடத்திற்கு வந்துள்ளது.
- சர்வதேச அளவில் சிறந்த நடைமுறைகளை எட்டியுள்ள இந்தியா முன்னேற்றத்திற்கான 10 புள்ளிகளில் 7 புள்ளிகளைப் பெற்றுள்ளது.
- முன்னேற்றத்தை அடைந்த நாடுகளில் தொடர்ந்து 3-ஆவது முறையாக முதல் 10 இடங்களுக்குள் வந்துள்ளது.
புதிய உச்சத்தை எட்டிய ஸ்டார்ட் அப் இந்தியா- புதுமைகளை புகுத்தும் நாடுகளின் பட்டியலிலும் இந்தியா முன்னேற்றம்
- ஸ்டார்ட் அப் இந்தியா திட்டத்தின்கீழ், இதுவரை 21,778 நிறுவனங்கள் அங்கீகரிக்கப்பட்டுள்ளன. 2019 ஜூன் 1-லிருந்து மட்டும் 2,912 நிறுவனங்களுக்கு அங்கீகாரம் அளிக்கப்பட்டுள்ளது.
- வருமான வரிச் சட்டப் பிரிவு 54 ஜிபி திருத்தப்பட்ட பிறகு, குறைந்தபட்சம் 50% பங்கு மூலதனம் வைத்திருக்க வேண்டும் அல்லது வாக்குரிமை வைத்திருக்க வேண்டும் என்ற நிபந்தனை 25% ஆக குறைக்கப்பட்டுள்ளது.
- புதுமைகளுக்கான சர்வதேச பட்டியலில் கடந்த 2015-ல் 81 ஆவது இடத்திலிருந்த இந்தியா, 2019-ல் 52 ஆவது இடத்திற்கு முன்னேறியுள்ளது.
ஏற்றுமதியை ஊக்குவிக்க வர்த்தகத் துறை மேற்கொண்ட முன்முயற்சிகள்:
- நிர்விக்  என்ற பெயரில் புதிய ஏற்றுமதிக் கடன் காப்பீட்டுத் திட்டம் ஒன்றை, ஏற்றுமதி கடன் உத்தரவாதக் கழகம் அறிமுகப்படுத்தியுள்ளது.
- ஏற்றுமதியாளர்களின் அசல் மற்றும் வட்டித் தொகைக்கு வங்கிகளால் அளிக்கப்பட்டு வந்த காப்பீட்டு வரம்பு 60%-லிருந்து 90%-ஆக அதிகரிக்கப்பட்டுள்ளது.
- ரூ.80 கோடிக்கு குறைவான கணக்குகளுக்கான பிரீமியம் தொகை ஆண்டுக்கு 0.60 ஆகவும், ரூ.80 கோடிக்கும் மேல் உள்ள கணக்குகளுக்கு 0.72 ஆகவும் நிர்ணயிக்கப்பட்டுள்ளது.
- நிலுவைத் தொகைகளை வெளிப்படையான முறையில் ஆன்லைன் வாயிலாக பெறுவதற்கான புள்ளி விவரங்களை ஏற்றுமதிக் கடன் உத்தரவாதக் கழகம் தயாரித்துள்ளது.
ஏற்றுமதிக்கு ஆதரவு
- ஏற்றுமதிக் கடன் உத்தரவாதக் கழகத்தில் முதலீட்டுத் தொகையாக ரூ.389 கோடி செலுத்தப்பட்டுள்ளது.
- ஆப்பிரிக்கா, லத்தீன் அமெரிக்கா மற்றும் ஆசிய நாடுகளில் சந்தைகளில் ஏற்படக்கூடிய சவால்களை எதிர்கொள்ள இந்த முதலீட்டுத் தொகை உறுதுணையாக இருக்கும்.
தேசிய போக்குவரத்துக் கொள்கை – 2019
- போக்குவரத்துக் கட்டண செலவுகளை நாட்டின் மொத்த உள்நாட்டு உற்பத்தி வீதத்தில் 14%-லிருந்து 9% ஆக குறைக்கும் நோக்குடன் தேசிய போக்குவரத்துக் கொள்கை உருவாக்கப்பட்டுள்ளது.
- இந்தியாவை சர்வதேச போக்குவரத்து மையமாக மாற்றுவதுடன், தொழில் போட்டித் தன்மையை ஊக்குவித்து பொருளாதாரத்தை மேம்படுத்தும் நோக்கில் இந்த கொள்கை உருவாக்கப்பட்டுள்ளது.
- பல்வகை சரக்குப் போக்குவரத்து மசோதா 2019 இறுதி செய்யப்பட்டு ஒப்புதலுக்கு தயாராக உள்ளது. ஏற்றுமதி, இறக்குமதி மற்றும் உள்நாட்டு வர்த்தகத்திற்கு உதவும் நோக்கில் இந்த மசோதா தயாரிக்கப்பட்டுள்ளது.
வேளாண் ஏற்றுமதிக் கொள்கை
- வேளாண் உற்பத்தியாளர் அமைப்புகள் மற்றும் ஏற்றுமதியாளர்கள் இடையே ஒருங்கிணைப்பை ஏற்படுத்தும் நோக்கில் இந்த கொள்கை தயாரிக்கப்பட்டுள்ளது.
- இதற்காக 2019-20 ஆம் ஆண்டு ரூ.206 கோடி ஒதுக்கப்பட்டுள்ளது.
- இத்திட்டத்தில் இதுவரை 740 வேளாண் உற்பத்தியாளர் அமைப்புகள் பதிவு செய்துள்ளன.
பிற்படுத்தப்பட்ட பகுதி முன்னேற்றத்திற்கான திட்டங்கள்
- ஜம்மு காஷ்மீர், இமாச்சலப்பிரதேசம், உத்ராகண்ட் மற்றும் சிக்கிம் உள்ளிட்ட வடகிழக்கு மாநிலங்களுக்கு, ஜி எஸ் டி நடைமுறையின்கீழ் பட்ஜெட் ஆதாரமாக ரூ.1,700 கோடி வழங்க அனுமதிக்கப்பட்டுள்ளது.
- தகுதிவாய்ந்த தொழில் நிறுவனங்களுக்கு 2019 நவம்பர் 15 வரை மத்திய மறைமுக வரிகள் & சுங்க வாரியத்தால் ரூ.1,692 கோடி ஏற்கனவே பட்டுவாடா செய்யப்பட்டுள்ளது.
அந்நிய நேரடி முதலீடு ஊக்குவிப்பு
- நிலக்கரி சுரங்கப் பணிகளில் தானியங்கி வழியில் 100% அந்நிய நேரடி முதலீடு அனுமதிக்கப்படுகிறது.
- ஒப்பந்த உற்பத்தித் துறையிலும் 100% அந்நிய நேரடி முதலீடு அனுமதிக்கப்படுகிறது.
அரசு கொள்முதலில் இந்தியாவில் உற்பத்தி செய்வோம் திட்டம் ஊக்குவிப்பு
- ரூ.50 லட்சம் வரையிலான பொருட்களை உள்நாட்டு விநியோகிஸ்தர்களே வழங்க ஏதுவாக சட்டதிருத்தம் செய்யப்பட்டுள்ளது.
- இருசக்கர சைக்கிள் தொழில்துறையினருக்கு உதவும் வகையில், இருசக்கர சைக்கிள் வளர்ச்சிக் கவுன்சில் அமைக்கப்பட்டுள்ளது.
- புதிதாக தோற்றுவிக்கப்பட்ட 4 தேசிய வடிவமைப்பு நிறுவனங்களுக்கு தேசிய முக்கியத்துவம் வாய்ந்த நிறுவன அந்தஸ்து வழங்கும் வகையில், சட்டதிருத்தம் கொண்டு வரப்பட்டுள்ளது.
- வணிகர்களின் நீண்டநாள் கோரிக்கையை ஏற்று, தேசிய வணிகர் நல வாரியம் 2019 ஜூலை 26 அன்று அமைக்கப்பட்டுள்ளது.